આંકલાવ તાલુકામાં આવેલું આસોદર ગામ અને તેમાંય આસોદર ચોકડી આખા તાલુકા માટે ઇકોનોમિક ઝોન તરીકે ઓળખાય છે આ ચોકડી પર તાલુકા નું સૌથી મોટું શાકમાર્કેટ ગંજ માર્કેટ તેમજ અનેક માર્કેટ આવેલા છે અને ખૂબ જ મોટા પ્રમાણમાં વેપાર-ધંધામાં લોકોના વિકસ્યા છે, પરંતુ આ ચોકડી પર બનતા વાસદ બગોદરા સિક્સ લેન રોડ ને કારણે આસોદર ચોકડી પર બોક્સ ટાઇપ નો ઓવરબ્રિજ બનાવવાની કામગીરી શરૂ કરાતા સ્થાનિકોને પોતાનો વેપાર ધંધા ભાગી પડે અને હજારો લોકો બેકાર થાય તેવી પરિસ્થિતિનું નિર્માણ થતા સ્થાનિક આગેવાનો અને રાજકીય અગ્રણીઓ દ્વારા આ બાબતે મુખ્યમંત્રી સુધી રજૂઆત કરવામાં આવી હતી પરંતુ યોગ્ય કાર્યવાહી ન થતા આસોદર ગામ અને તેના આજુબાજુના ૨૦ ગામના લોકો દ્વારા વેપાર રોજગાર બચાવ સંઘર્ષ સમિતિ બનાવીને પોતાના વેપાર ધંધા બચાવવા માટે સરકાર સામે સંઘર્ષ કરવાના અને પોતાની વાત સરકાર સમક્ષ અસરકારક રીતે પહોંચાડવા માટે આજે આસોદર બંધનું એલાન આપ્યું હતું અને તમામ લોકોએ સ્વયંભૂ વેપાર ધંધા બંધ રાખ્યા હતા અને ત્યારબાદ આણંદ જિલ્લા કલેકટરને આવેદનપત્ર આપવામાં આવ્યું હતું.